钦定古今图书集成/明伦汇编/氏族典/第478卷 > 《廖用贤尚友录》 > 万祺
## 钦定古今图书集成/明伦汇编/氏族典/第478卷 > 《廖用贤尚友录》 > 万祺

按《名山藏典谟记》：“万祺，南昌人。精禄命，以掾授鸿胪
寺序班。有援者，超擢吏部主事。石亨将为英宗谋复
辟，以问祺，祺曰：‘某详太上禄命，当复为天子’。力赞之。
及英宗即位，以亨荐，召见，擢吏部郎中。成化末，累迁
工部尚书、太子少保。祺起家掾吏，列于六卿，物论不
平，然能自谦约，以身名终。”